
Kasutusloa andmine (Vihma tn 20, Narva)
1. ASJAOLUD JA MENETLUSE KÄIK

31.03.2021 laekus Vihma tn 20 kinnistul asuva üksikelamu (ehitisregistri kood 118009468) kasutusloa taotlus. Taotlusele on lisatud üksikelamu auditi aruanne (töö nr 3-21, koostaja FIE Lolita Zastrožinova) ja riigilõivu tasumise maksekorraldus. 
Auditi aruande kohaselt üksikelamu rekonstrueerimise ehitustööd algasid 2007. aastal. Kasutuskontrolli käigus olemasolev hoone vastab ohutusele ja seda võib kasutada. Ehitis ei avalda negatiivset mõju ümbritsevale keskkonnale. Üksikelamu vastab ehitamise ajal kehtinud 2000.-2012. aastateks koostatud Narva linna üldplaneeringu (28.11.2001 vastu võetud ja heaks kiidetud Narva Linnavolikogu otsusega nr 92/49) nõuetele.

Ehitusseadustiku ja planeerimisseaduse rakendamise seaduse § 29 lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise auditi tulemusel peab olema võimalik kanda ehitise olulisemad tehnilised andmed ehitisregistrisse ning vajaduse korral tuvastada ehitise vastavus detailplaneeringule või projekteerimistingimustele. Ehitise auditi tellib omanik.
31.03.2021 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 2111371/07858, menetluse nr 253607, mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale,   järelevalve osakonnale ning Päästeameti Ida Päästekeskusele kooskõlastamiseks.  

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puuduseid, ehitisregistri elektroonilise keskkonna kaudu kasutusloa taotlus on tagastatud puuduste kõrvaldamiseks.

15.06.2021 ehitisregistri elektroonilisse keskkonda laekus kõrvaldatud puudustega kasutusloa taotlus nr 2111371/07858-2 edaspidiseks menetlemiseks. On genereeritud uus kasutusloa eelnõu nr 2112371/06390-2. 
28.06.2021 kõik menetlusse kaasatud isikud kooskõlastasid kasutusloa taotluse üksikelamule kasutusloa väljastamiseks.

Ehitis vastab õigusaktides sätestatud nõuetele, eelkõige ehitusseadustiku § 11 ehitisele esitatud nõuetele. 

Ehitusseadustiku § 55 kohaselt kasutusloa andmisest keeldumise põhjused puuduvad ning üksikelamule võib anda kasutusloa.

2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui   seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Anda kasutusluba üksikelamule (ehitisregistri kood 118009468), Vihma tn 20, Narva linn.

4. RAKENDUSSÄTTED

4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

